wickkiey/tamil-wikipedia-chunked huggingface dataset:
# தக்காளிச் சட்னி

**தக்காளிச் சட்னி** என்பது சிற்றுண்டியுடன் தொட்டுச் சாப்பிடும் ஒரு வகை உணவுப் பொருள் ஆகும். இந்த உணவுப் பொருள் தக்காளியைப் பிரதானமாகப் பயன்படுத்திச் செய்யப்படுகிறது. இது இட்லி, தோசை, பூரி, சப்பாத்தி போன்றவற்றிற்குத் துணை உணவாக அல்லது தொடுகறியாகப் பயன்படுத்தப்படுகிறது.
# தக்காளிச் சட்னி

## தேவையான பொருட்கள்

- வெங்காயம் - 2
- தக்காளி - 2
- பூண்டு - 8 பல்
- காய்ந்த மிளகாய் - 4
- தேவையான அளவு உப்பு.
# தக்காளிச் சட்னி

## தேவையான பொருட்கள்

### செய்முறை

மேற்கண்ட அனைத்தையும் நன்றாக வதக்கி தேவையான உப்புடன் அரைத்துத் தாளிக்க வேண்டும்.
# இந்துக் கூட்டுக்குடும்பம்

**இந்துக் கூட்டுக் குடும்பம்** (*Hindu joint family*) அல்லது பிரிக்கப்படாத குடும்பம் என்பது இந்தியத் துணைக்கண்டம் முழுவதும், குறிப்பாக இந்தியாவில், ஒரே குடும்பத்தில் வாழும் பல தலைமுறைகளைக் கொண்ட, பொதுவான உறவுமுறையால் பிணைக்கப்பட்டிருக்கும் விரிந்த குடும்ப ஏற்பாடாகும். இது இந்துச் சட்டத்தின் படி கூட்டுறுவாக்கப்பட்டது. கேரளாவைத் தவிர, இந்தியா முழுவதும் பிரிக்கப்படாத குடும்ப அமைப்பு அங்கீகரிக்கப்பட்டுள்ளது.
# இந்துக் கூட்டுக்குடும்பம்

## குடும்ப அமைப்பு

வரலாற்று ரீதியாக, பல தலைமுறைகளாக இந்தியா, இந்து கூட்டுக் குடும்பம் அல்லது பிரிக்கப்படாத குடும்பம் என்ற எதிர்பாராத நடைமுறையில் உள்ளது. இந்த அமைப்பு இந்திய துணைக்கண்டம் முழுவதும் பரவியுள்ள ஒரு பிரிக்கப்படாத குடும்ப ஏற்பாடாகும். ஒரே வீட்டில் வாழும் பல தலைமுறைகளைக் கொண்டுள்ளது. இவை அனைத்தும் பொதுவான உறவால் பிணைக்கப்பட்டுள்ளன. ஒரு கூட்டுக் குடும்பம் என்பது கணவன் மற்றும் மனைவி, அவர்களது மகன்கள், அவர்களது திருமணமாகாத மகள்கள் மற்றும் அவர்களது மகன்களின் மனைவிகள் மற்றும் குழந்தைகள் ஆகியோரைக் கொண்டது. அதே மாதிரி (மகன்கள், அவர்களின் மனைவிகள் மற்றும் குழந்தைகள், மற்றும் திருமணமாகாத மகள்கள்) தற்போது உயிருடன் இருக்கும் பல தலைமுறைகளுக்கு மீண்டும் மீண்டும் வருகிறது. குடும்பத்தின் சட்டப்பூர்வ இருப்பை பாதிக்காமல், இவர்களில் எத்தனை பேர் வேண்டுமானாலும் இறந்திருக்கலாம்.
# இந்துக் கூட்டுக்குடும்பம்

## குடும்ப அமைப்பு

### உறுப்பினர்கள்

குடும்பத் தலைவர் கர்த்தா எனப்படுகிறார். தந்தை, தாய், மகன், மகள், மகனின் மகன், மகனின் மகள், ஆகியோர் உறுப்பினர்கள் ஆவர். குடும்ப உறுப்பினர்கள் கூட்டு வாரிசுதாரர்கள் ஆவர். மூன்று தலைமுறையை சேர்ந்தவர்கள் வம்சாவளி சொத்து உரிமையர் ஆவர். வெவ்வேறு குடும்ப உறுப்பினர்கள் வெவ்வேறு பெயர்களில் அழைக்கப்படுகிறார்கள். உறவின் தன்மையும் மாறுபடும். உறவுகள் சமமானதாக இருக்கலாம், பரஸ்பர மரியாதை அல்லது கிண்டலாகவும் அழைக்கலாம். எவ்வாறாயினும், நவீன தனித்துவம் குடும்ப கூட்டு அலகுக்கு அச்சுறுத்தலாக இருந்து வருகிறது. மேலும் நவீன கூட்டுக் குடும்பங்களில் வசிப்பவர்கள் பல குடும்ப உறுப்பினர்களின் கண்காணிப்பின் கீழ் தங்களைக் கட்டுப்படுத்தி அல்லது சிறைப்பிடிக்கப்பட்டதாக உணர்கிறார்கள்.  
ஒரு பாரம்பரிய கூட்டு இந்து குடும்பத்தில், சகோதரர்களின் மனைவிகளுக்கு இடையே கீழ்ப்படிதல் உறவு உள்ளது: மூத்த குடும்பத் தலைவரின் மனைவி "பாடி பாபி" (இந்தியில்) என்று அழைக்கப்படுகிறார், அதாவது "மூத்த சகோதரனின் மனைவி". அவள் பாரம்பரியமாக பெரியவர்களுக்குப் பிறகு வீட்டின் தலைவியாகக் கருதப்படுகிறாள். மேலும் வீட்டு விவகாரங்களை நடத்துவதற்கும் வேலைக்காரர்களை (ஏதேனும் இருந்தால்) மேற்பார்வையிடுவதற்கும் பொறுப்பானவள். அடுத்த இளைய சகோதரர்களின் மனைவிகள் பொதுவாக குடும்பம் மற்றும் குழந்தைகளை வளர்ப்பது தொடர்பான எந்த விஷயங்களுக்கும்/முடிவுகளுக்கும் அவளிடம் ஆலோசனையையும் அனுமதியையும் பெறுவார்கள்.
# இந்துக் கூட்டுக்குடும்பம்

## சட்டக்கூறுகள்

1956 இந்து வாரிசுச்சட்டப்படி, கர்த்தா மரணத்திற்குப்பின் வாரிசுதாரர்கள் சொத்தில் உரிமையுள்ளவர்கள் ஆவார். 1985க்கு பின் இச்சட்டம் மகனைப் போல் மகளுக்கும் சம உரிமை வழங்குகிறது. மிட்டக்சரா சட்டப்படி, ஆண் வாரிசுகள் மட்டுமே சொத்தில் உரிமையுள்ளவர்கள். இச்சட்டம் அசாம் மற்றும் மேற்கு வங்காளத்தில் இல்லை. தாயபாகா சட்டப்படி, ஒரு கூட்டுவாரிசுதாரர் தனது பங்கை மற்ற கூட்டு வாரிசுதாரர் சம்மதமின்றி மாற்றித்தர முடியும்.  
இந்து பிரிக்கப்படாத குடும்பம் என்பது இந்து திருமணச் சட்டத்துடன் தொடர்புடைய ஒரு சட்டப்பூர்வமான சொல். பெண் உறுப்பினர்களுக்கு பிரிக்கப்படாத குடும்பத்தில் உள்ள சொத்தில் பங்கு உரிமையும் வழங்கப்படுகிறது. இந்த வார்த்தை வருமான வரிச் சட்டத்தின் விதிகளில் குறிப்பைக் கொண்டுள்ளது. ஆனால் சட்டத்தில் வெளிப்பாடு வரையறுக்கப்படவில்லை.  
2016 ஆம் ஆண்டில், தில்லி உயர் நீதிமன்றத்தின் ஒரு தீர்ப்பு, இந்து பிரிக்கப்படாத குடும்பத்தின் மூத்த பெண் அதன் 'கர்த்தா' (மேலாளர்) ஆக இருக்கலாம் என்று தீர்ப்பளித்தது.
# இந்துக் கூட்டுக்குடும்பம்

## இதனையும் பார்க்கவும்

- கருக் குடும்பம்
- விரிந்த குடும்பம்
# சி. அன்பழகன்

**சி. அன்பழகன்** (*S. Anbalagan*)(பிறப்பு செப்டம்பர் 7, 1949) என்பவர் இந்திய அரசியல்வாதி ஆவார். இவர் நாமக்கல் மாவட்டம் கணேசபுரத்தினைச் சேர்ந்தவர். முதுகலைப் பட்டதாரியான அன்பழகன் நாமக்கல் மாவட்ட ஊராட்சி ஒன்றிய பள்ளியில் 10 ஆண்டுகளாகத் தலைமை ஆசிரியரகப் பணியாற்றியுள்ளார். 1991ஆம் ஆண்டு தமிழ்நாடு சட்டமன்றத்திற்குந் நடைபெற்ற தேர்தலில் நாமக்கல் சட்டமன்றத் தொகுதி அதிமுக வேட்பாளராகப் போட்டியிட்டு சட்டப் பேரவை உறுப்பினராகத் தேர்ந்தெடுக்கப்பட்டார். இந்திய நாடாளுமன்ற மாநிலங்களவைக்கு தமிழ்நாட்டு உறுப்பினராக, அண்ணா திராவிட முன்னேற்றக் கழகத்தின் சார்பில் 2009ஆம் ஆண்டு அன்பழகன் தேர்ந்தெடுக்கப்பட்டார். தற்பொழுது அன்பழகன், அம்மா மக்கள் முன்னேற்றக் கழகத்தின் துணைத்தலைவர் (தலைவராக கூடுதல் பதவி) வகிக்கின்றார். தமிழ்நாடு சட்டமன்றத் தேர்தல், 2021ஆம் ஆண்டு நடைபெற்ற தேர்தலில் இராசிபுரம் சட்டமன்ற தொகுதியில் அமமுக சார்பில் போட்டியிட்டு தோல்வியுற்றார்.
# வியங்கோள் வினைமுற்று

தமிழ் இலக்கணத்தில், **வியங்கோள்** என்பது வியத்தை (அல்லது) ஏவுதலைக் குறிக்கும். வியம் என்பதற்கு ஏவல் அல்லது கட்டளை என பொருள் உண்டு.
# வியங்கோள் வினைமுற்று

## வியங்கோள் பொருள்கள்

வியங்கோள் வினை, நான்கு பொருள்களில் பயன்படுத்தப்படுகிறது. அவை வாழ்தல், வைதல், வேண்டல், விதித்தல் ஆகியவையாகும். இவை இருதிணை ஐம்பால் மூவிடங்களுக்கும் உரியதாகப் பயன்படுத்தப்படுகிறது.  
- *வெல்க, வாழ்க* - வாழ்தல் பொருள்
- *வீழ்க, ஒழிக* - வைதல் பொருள்
- *வருக, உண்க* - விதித்தல் பொருள்
- *அருள்க, கருணைபுரிக* - வேண்டல் பொருள்
# வியங்கோள் வினைமுற்று

## வியங்கோள் வினைமுற்று விகுதிகள்

வியங்கோள் வினைமுற்று விகுதிகள் - க,இய,இயர் ஆகும்.  
எடுத்துக்காட்டு:  
- *வாழ்க, வாழிய, வாழியர்*
# சல்பினிக் அமிலம்

**சல்பினிக் அமிலங்கள்** *(Sulfinic acids)* என்பவை கந்தகத்தின் ஆக்சோ அமிலங்களாகும். இவற்றினுடைய பொதுக் கட்டமைப்பு **RSO(OH)** என்று அமைகிறது. கரிமக் கந்தகச் சேர்மமான இச்சேர்மத்தில் கந்தகம் பட்டைக்கூம்பு வடிவத்தில் உள்ளது.  
பெரும்பாலும் தொடர்புடைய சல்பினேட்டு உப்புகளை அமிலமாக்கல் முறையில் தளத்திலேயே இவை உற்பத்தி செய்யப்படுகின்றன. குறிப்பாக இவ்வுப்புகள் அமிலத்தைக் காட்டிலும் திடமானவையாகும். சல்போனைல் குளோரைடுகளை ஒடுக்குவதன் மூலம் இவ்வுப்புகள் தயாரிக்கப்படுகின்றன. கிரிக்கனார்டு வினைப்பொருளை கந்தக டை ஆக்சைடுடன் வினைபுரியச் செய்து தயாரிப்பது ஒரு மாற்று வழிமுறையாகும். உலோக ஆல்கைல்களுக்கு இடையில் கந்தக டை ஆக்சைடை செருகுவதன் மூலம் இடைநிலை உலோக சல்பினேட்டுகள் உருவாகின்றன. இவ்வினை உலோக கந்தக டை ஆக்சைடு அணைவுத்தொகுதி வழியாக நிகழ்கிறது. R ஐதரசனாக உள்ள பதிலீடு செய்யப்படாத சல்பினிக் அமிலம், சல்பாக்சிலிக் அமிலத்தின் உயராற்றல் மாற்றியன் ஆகும். இவையிரண்டுமே நிலைத்தன்மை அற்றவைகளாகும்.
# சல்பினிக் அமிலம்

## உதாரணங்கள்

பீனைல் சல்பினிக் அமிலம் ஒரு எளிய நன்கு ஆராயப்பட்ட சல்பினிக் அமிலமாகும். வர்த்தக ரீதியாக முக்கியத்துவம் பெற்ற சல்பினிக் அமிலம் தயோயூரியா டை ஆக்சைடு ஆகும். தயோயூரியாவை ஐதரசன் பெராக்சைடுடன் சேர்த்து ஆக்சிசனேற்றம் செய்வதனால் தயோயூரியா டை ஆக்சைடு உருவாகிறது
:(NH<sub>2</sub>)<sub>2</sub>CS + 2H<sub>2</sub>O<sub>2</sub> → (NH)(NH<sub>2</sub>)CSO<sub>2</sub>H + 2H<sub>2</sub>O  
:.  
ஐதராக்சிமெத்தில் சல்பினிக் அமிலம் என்ற சேர்மமும் வர்த்தக முக்கியத்துவம் மிக்க ஒரு சேர்மமாகும். வழக்கமாக அதனுடைய ரோங்கலைட்டு எனப்படும் சோடியம் உப்பிலிருந்து (HOCH2SO2Na) இது தயாரிக்கப்படுகிறது. இவ்வுப்பின் எதிர்மின் அயனியும் ஒடுக்கும் முகவராக முக்கியத்துவம் பெறுகிறது.
# சல்பினிக் அமிலம்

## சல்பினைட்டு

சல்பினிக் அமிலத்தினுடைய இணை காரமாக கருதப்படுவது சல்பினைட்டு எதிர்மின் அயனியாகும். சிசுட்டின் டையாக்சிசனேசு நொதி சிசுட்டினை தொடர்புடைய சல்பினைட்டாக மாற்றுகிறது. இவ்வளர்சிதை மாற்ற வினையில் ஐபோட்டாயூரின் என்ற சல்பினிக் அமில வழிப்பொருள் உருவாகிறது.
# மா. சு. சம்பந்தன்

**மா. சு. சம்பந்தன்** அல்லது **தொடர்பன்** என அறியப்படும் **மாரம்பேடு சுப்பிரமணியன் சம்பந்தன்** (பிறப்பு: 25 மே 1923; காணாமல்போனது: 25 செப்டம்பர் 2011) ஒரு தமிழ்நாட்டு எழுத்தாளர், பதிப்பாசிரியர், இதழாசிரியர், பேச்சாளர், தனித்தமிழ்ப் பற்றாளர் மற்றும் பெரியாரியச் சிந்தனையாளர் ஆவார்.
# மா. சு. சம்பந்தன்

## பிறப்பும் கல்வியும்

தற்போதைய திருவள்ளூர் மாவட்டத்தில் உள்ள மாரம்பேடு எனும் ஊரில், சுப்பிரமணியன் என்பாருக்கு மகனாக 25 மே 1923 அன்று பிறந்தார் சம்பந்தன்.  
சென்னை முத்தியால்ப்பேட்டை மேல்நிலைப்பள்ளியில் பள்ளிக் கல்வியை பயின்றார். இளவயதில் பல நூல்களையும் இதழ்களையும் விரும்பிப் படித்துவந்த சம்பந்தனுக்கு, முத்தியால்பேட்டை பள்ளியில் தமிழாசிரியராக இருந்த புலவர் மா. இராசமாணிக்கனார், தமிழ்ப் பற்று ஊட்டி, கட்டுரைப் பயிற்சியளித்து எழுதத் தூண்டியுள்ளார். அதன் விளைவாக, வ. ராமசாமி ஆசிரியராக இருந்த ‘பாரத தேவி’ இதழில், "பண்டை நாகரிகமே வேண்டும்" என்கிற தலைப்பில் தன்னுடைய முதல் கட்டுரையை 1940-இல் எழுதினார் சம்பந்தன்.  
முத்தியால்பேட்டை பள்ளியில் மாணவர்கள், ஆசிரியர்களுடன் கோயம்புத்தூர், மேட்டூர் உள்ளிட்ட இடங்களுக்குச் சுற்றுலா சென்றுவந்த பின் எழுதிய அந்தக் கட்டுரை குறித்து, ‘மிகவும் அருமையான பல விடயங்களைக் கொடுத்திருக்கிறார் அந்த அன்பர்’ என *தமிழன்* இதழின் ஆசிரியர் கோ.த.சண்முகசுந்தரம் பாராட்டினார். ‘பி.ஏ. பட்டம் கிடைத்திருந்தாலும் அவ்வளவு மகிழ்ச்சி ஏற்பட்டிருக்குமோ என்னவோ! இந்தப் புகழுரை பெரும் பட்டமாகவே தோன்றியது அப்போது!’ என சம்பந்தன் பின்னாளில் குறிப்பிட்டார் .  
இதன்பின் பச்சையப்பன் கல்லூரியில் இரண்டாம் இடைநிலை வகுப்பு பயின்றார். 1942ஆம் ஆண்டில் சென்னை சிந்தாதிரிப்பேட்டை பகுதியில் சி.பா.ஆதித்தனார் தொடங்கிய *தமிழன்* இதழில், பாரதிதாசன் பற்றிய கட்டுரையை எழுதினார். . மேலும் அவ்விதழில் "பெரியோர் வாழ்க்கை" என்ற பகுதியில் கோ. துரைசாமி (G. D. Naidu) பற்றி சம்பந்தன் எழுதிய கட்டுரை (30 சனவரி 1944), எழுத்து மீதான ஈடுபாட்டை அவரிடம் தீவிரப்படுத்தியதாகக் கருதப்படுகிறது.
|-
|1980
|*அச்சும் பதிப்பும்*
|மணிவாசகர் பதிப்பகம்
|-
|1981
|*எழுத்தும் அச்சும்*
|-
|1989
|*தமிழ் இதழியல் வரலாறு*
|-
| |1990
|*தமிழ் இதழியல் களஞ்சியம்*
|-
|*தமிழ் இதழியல் சுவடுகள்*
|தமிழ்க் குடிஅரசுப் பதிப்பகம்
|-
|1998
|*தொடர்பன் கட்டுரைகள்*
|கட்டுரைத் தொகுப்பு
|}
# மா. சு. சம்பந்தன்

## அரசியல்

திராவிட முன்னேற்றக் கழகத்தின் பொதுச்செயலாளரும் தமிழ்நாட்டின் பின்னாளைய முதலமைச்சருமான "பேரறிஞர்" கா. ந. அண்ணாதுரை கேட்டுக் கொண்டதற்கு இணங்க, 1959 சென்னை மாநகராட்சித் தேர்தலில் கச்சாலீஸ்வரர் வட்டத்தில் போட்டியிட்டு வென்றார் சம்பந்தன்.
# மா. சு. சம்பந்தன்

## அரசியல்

### விருதுகள்

| 1966 | தமிழக அரசின் பரிசு | முதல்வர் மு. பக்தவத்சலம்,
மதராசு மாநில அரசு | **அச்சுக்கலை** |
| --- | --- | --- | --- |
| 1982 | முதல்வர் ம. கோ. இராமச்சந்திரன்,
தமிழ்நாட்டு அரசு | **அச்சும் பதிப்பும்** |  |
| 1986 | தமிழக அரசின் பரிசு | **தமிழ் இதழியல் வரலாறு** |  |
| 1997 | திரு.வி.க.விருது | தமிழ் வளர்ச்சித் துறை,
தமிழ்நாட்டு அரசு |  |
| 2003 | சி.பா. ஆதித்தனார் மூத்த தமிழறிஞர் விருது | நீதியர் கி. கோவிந்தராசன் | செப்டம்பர் 27 அன்று வழங்கப்பட்டது
(பொன்னாடை ; **₹**. 1,00,000; விருதிற்கான வெள்ளிப்பட்டயம் ) |
| 2003 ? | பாவேந்தர் விருது | தலைநகரத் தமிழ்ச்சங்கம் |  |
| 2003 ? | இலக்கியமாமணி | } |  |
# எர்ணாவூர் ஏ. நாராயணன்

**ஏ. நாராயணன்** (*A. Narayanan*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் சமத்துவ மக்கள் கட்சியை சார்ந்தவரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், அகில இந்திய சமத்துவ மக்கள் கட்சி , அண்ணா திராவிட முன்னேற்றக் கழகம் கூட்டணி கட்சி சார்பில் நாங்குனேரி சட்டமன்றத் தொகுதியில் இருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அண்ணா திராவிட முன்னேற்ற கழகக் கட்சியை பிரதிநிதித்துவப்படுத்துகிறார்..
# ஏ. நாஞ்சில் முருகேசன்

**ஏ. நாஞ்சில் முருகேசன்** ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், நாகர்கோவில் சட்டமன்றத் தொகுதியில் இருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் அண்ணா திராவிட முன்னேற்ற கழக கட்சியைச் சேர்ந்தவராவார்.
# புஷ்பா லீலா அல்பான்

**புஷ்பா லீலா ஆல்பன்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 2011 ஆம் ஆண்டு நடந்த சட்டமன்றத் தேர்தலில், பத்மநாபபுரம் தொகுதியில் இருந்து, தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் திராவிட முன்னேற்ற கழகம் கட்சியைச் சேர்ந்தவர் ஆவார்.
# ஜி. ஜான் ஜோசப்

**ஜி. ஜான் ஜோசப்** ஓர் இந்திய அரசியல்வாதி ஆவார். இவர் முன்னாள் சட்ட மன்ற உறுப்பினர் ஆவார். 2006 தேர்தலில் கன்னியாகுமரி மாவட்டம் விளவங்கோடு சட்டமன்றத் தொகுதியிலிருந்து இருந்து இந்திய கம்யூனிஸ்ட் கட்சி யின் (மார்க்சிஸ்ட்) வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார்.
# ஜி. ஜான் ஜோசப்

### சட்டமன்றத் தேர்தலில் பெற்ற வெற்றி

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2006 | விளவங்கோடு | இந்தியப் பொதுவுடமைக் கட்சி | 64,532 | 54% |
# இந்தியாவில் முத்தலாக்

**முத்தலாக்** (*Triple Talaq*) என்பது இந்திய, இஸ்லாமிய ஆண் தனது மனைவியை விவாகரத்து செய்வதற்கான வழிமுறை ஆகும். மூன்று முறை *தலாக்* எனும் சொல்லை மனைவியிடம் தெரிவித்து விவாகரத்து பெற்றுக் கொள்ளலாம். இது சர்ச்சைக்குரிய விசயமாகவும், பேசு பொருளாகவும் இந்தியாவில் உள்ளது. இதன் மூலம் பாலினச் சமத்துவம் பாதிக்கப்படுகிறது எனவும், நீதி மறுக்கப்படுகிறது எனவும், மனித உரிமை மீறல் எனவும் கருத்துகள் உள்ளன. இந்திய நடுவண் அரசும், உச்ச நீதி மன்றமும் இது தொடர்பாக கருத்துகளைக் கொண்டுள்ளன. இதன் காரணமாகவே பொது உரிமையியல் சட்டம் கொண்டுவர முயற்சிக்கப்படுகிறது.
# இந்தியாவில் முத்தலாக்

## வழிமுறை

முத்தலாக் என்பது இந்திய இஸ்லாமிய சமூகத்தில் பொதுவாகக் கடைபிடிக்கப்படும் விவாகரத்திற்கான வழிமுறையாகும். இதன்படி ஓர் இஸ்லாமிய ஆண் தனது மனைவியிடம் *தலாக்* (விவாகரத்து என்பதற்கான அரபிச் சொல்) எனும் அரேபிய வார்த்தையை மூன்று முறை தெரிவிப்பதின் மூலம் சட்டபூர்வமாக விவாகரத்து பெற்றவராகிவிடுவார். இவ்வழிமுறை 1400 ஆண்டுகளாகத் தொடர்ந்து வருவதாக அகில இந்திய முஸ்லிம் தனிநபர் சட்ட வாரியம் இந்திய உச்ச நீதிமன்றத்திடம் தெரிவித்தது. *தலாக்* என்பதை உச்சரிப்பின் மூலமோ, எழுத்தின் மூலமாகவோ சமீப காலங்களில் தொலைபேசி, குறுஞ்செய்தி, மின்னஞ்சல் அல்லது சமூக வலைத்தளம் மூலமாகவோ தெரிவிப்பதன் மூலம் விவாகரத்து செய்யப்படுகிறது. இதில் இஸ்லாமிய ஆண் தனது மனைவியை விவாகரத்துச் செய்வதற்கான காரணத்தைத் தெரிவிப்பது அவசியமல்ல. இவ்வாறு தெரிவிக்கும் போது ஒவ்வொரு *தலாக்* சொல்வதற்க்கு இடையே மனைவியின் மாதவிடாய் நிகழ்ந்திருக்க வேண்டும். ஆனால் பெரும்பாலும் ஒரே சமயத்திலேயே மூன்று முறை *தலாக்* எனச் சொல்லி விவாகரத்து செய்யும் வழக்கமே வழக்கத்தில் உள்ளது. மூன்று முறை தலாக் சொல்லி முடித்த பின்னர், அவ்விவாகரத்தை திரும்பப் பெறவோ அல்லது செல்லாததாக்கவோ முடியாது. இவ்விவாகரத்திற்கு பின்னரும் மனைவி தன்னை விவாகரத்து செய்த கணவருடன் இணைந்து வாழ விரும்பினால், பெண் * நிக்காஹ் ஹலாலா* என்ற முறைப்படி வேறு ஒருவரை மணந்து உடலுறவு கொண்ட பின்னர் அவரிடமிருந்தும் விவாகரத்துப் பெற்ற பின்னரே முதலாமவருடன் இணைந்து வாழ இயலும்.
# இந்தியாவில் முத்தலாக்

## எதிர்ப்பு

முத்தலாக் முறைக்கு எதிராக இஸ்லாமியப் பெண்கள் இந்திய உச்ச நீதி மன்றத்தில் வழக்குப் பதிவு செய்துள்ளனர். மேலும் முத்தலாக் முறை இந்திய அரசியல் சாசனப் பிரிவு 14 -ற்கு முரணாக இருப்பதாகவும் தெரிவித்துள்ளனர். *முத்தலாக்* மற்றும் *நிக்காஹ் ஹலாலா* கொடுமைகளுக்கு எதிராக இந்திய உச்ச நீதிமன்றம் தமக்குச் சாதகமான தீர்ப்பை அளிக்க வேண்டும் என இஸ்லாமியப் பெண்கள் வாரணாசி ஹனுமன் கோயிலில் பிரார்த்தனை செய்தனர்.
# இந்தியாவில் முத்தலாக்

## தீர்ப்பு

இந்திய உச்ச நீதிமன்றத்தின் மூன்று நீதிபதிகள் கொண்ட அமர்வில், முத்தலாக் முறை இந்திய அரசியலமைப்பு சட்டத்திற்கு எதிரானது என ஆகத்து 2017இல் தீர்ப்பு வழங்கியது.
# இந்தியாவில் முத்தலாக்

## முத்தலாக் ஒழிப்பு சட்டம்

இந்திய நாடாளுமன்றத்தின் இரு அவைகளிலும், 2019 முஸ்லிம் பெண்கள் திருமண உரிமைகள் பாதுகாப்பு மசோதாவை பெரும்பான்மையான வாக்குகளால் ஏற்றுக் கொள்ளப்பட்டது. இதற்கு குடியரசு தலைவர் ஒப்புதல் கிடைத்து சட்டமாக இயற்றப்பட்டது.
# இந்தியாவில் முத்தலாக்

## இதனையும் காண்க

- குலா
- இஸ்லாத்தில் பெண்கள்
# இசக்கி சுப்பையா

**இ. சுப்பையா** (E. Subaya) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் திருநெல்வேலி மாவட்டம் அம்பாசமுத்திரத்தைச் சேர்ந்தவர். 2011, 2021 தமிழ்நாடு சட்டப் பேரவைத் தேர்தல்களில் அம்பாசமுத்திரம் தொகுதியிலிருந்து இரண்டு முறை தேர்ந்தெடுக்கப்பட்டு தமிழ்நாடு சட்டமன்ற உறுப்பினரானார். இவர் அண்ணா திராவிட முன்னேற்ற கழகத்தின் சார்பாக தேர்ந்தெடுக்கப்பட்டார்.  
முதலமைச்சர் ஜெயலலிதாவால் சட்ட, நீதிமன்ற மற்றும் சிறைச்சாலை அமைச்சராக 2011ஆம் ஆண்டு மே மாதத்தில் நியமிக்கப்பட்டார். பின்னர் இதே ஆண்டின் சூலை மாதத்தில் பதவி நீக்கம் செய்யப்பட்டார்.
# பி. ஆர். எஸ். வெங்கடேசன்

**பி. ஆர். எஸ். வெங்கடேசன்**ஒருஇந்தியஅரசியல்வாதி. இவர் இந்திய நாடாளுமன்றத்தில்தமிழ்நாட்டைச்சேர்ந்த முன்னாள் நாடாளுமன்றஉறுப்பினர். இவர்மக்களவை தேர்தலில் கடலூர் மக்களவைத் தொகுதியில்இந்திய தேசிய காங்கிரசுகட்சியின் சார்பாக தமிழ்நாட்டில் இந்திய நாடாளுமன்றத் தேர்தல், 1984 , மற்றும் 1989களில்போட்டியிட்டு வெற்றிபெற்றவர்.மற்றும்தமிழ் மாநில காங்கிரசு மூப்பனார்) கட்சி சார்பாக தமிழ்நாட்டில் இந்திய நாடாளுமன்றத் தேர்தல், 1996ல்வேட்பாளராக போட்டியிட்டார்.  
இவர் மேலும் தமிழகசட்ட மன்ற உறுப்பினர் (இந்தியா)ஆகவும் பணியாற்றியுள்ளார். இவர்தமிழ்நாடு சட்டமன்றம்தேர்தலில் இந்திய தேசிய காங்கிரசுகட்சியின் சார்பாக கடலூர் மக்களவைத் தொகுதி<nowiki/>யில் தமிழ்நாடு சட்டமன்றத் தேர்தல், 1991ல் போட்டியிட்டு வெற்றிபெற்றார்.
# தாண்டவராய முதலியார்

**தாண்டவராயர்** சென்னையை அடுத்துள்ள வில்லிப்பாக்கத்தில் பிறந்தவர். தமிழ் ஆர்வம் கொண்ட இவர் நீதிபதியாகவும் பணிபுரிந்துள்ளார்.
# தாண்டவராய முதலியார்

## கல்வியும் பணிகளும்

உழலூர் வேலப்ப தேசிகர், வரதப்ப முதலியார், வடுகநாதத் தம்பிரான் முதலியோரிடத்துத் தமிழ் பயின்றுள்ளார். ஆங்கிலம், தெலுங்கு, கன்னடம், இந்துஸ்தானி, மராத்தி, சமஸ்கிருதம் முதலான மொழிகளைக் கற்றவர். மகாவித்துவான் இராமநுச கவிராயர், சரவணப் பெருமாளையர் ஆகியோரிடத்துத் தமிழ் இலக்கணங்களைக் கற்று வாதிட்டார். சென்னைக் கல்விச் சங்கத்தின் தலைமைத் தமிழ்ப் புலவராக இருந்துள்ளார். 1843-இல் செங்கல்பட்டு நீதிமன்றத்தில் நீதிபதியாகப் பணியாற்றியுள்ளார்.
# தாண்டவராய முதலியார்

## இயற்றிய நூல்கள்

- இலக்கண வினா விடை
- கதாமஞ்சரி
- திருத்தணிகைமாலை
- திருப்போரூர்ப் பதிகம்
- பஞ்சதந்திர கதை (மொழிபெயர்ப்பு)
# தாண்டவராய முதலியார்

## பதிப்பித்த நூல்கள்

வீரமாமுனிவர் இயற்றிய சதுரகராதியின் முதல் மூன்று பகுதிகளை, 1824-ஆம் ஆண்டு அச்சிட்டு வெளியிட்டார். இலக்கணப் பஞ்சகம் (நன்னூல் மூலம், அகப்பொருள் மூலம், புறப்பொருள் வெண்பாமாலை) நூலை 1835-இல் பதிப்பித்தார். சூடாமணி நிகண்டின் முதல் பத்துப் பகுதிகளை அச்சிட்டார். சேந்தன் திவாகரத்தின் முதல் எட்டுப் பகுதிகளை அச்சிட்டு வெளியிட்டார்.
# தாண்டவராய முதலியார்

## மறைவு

தாண்டவராய முதலியார் 1850 ஆம் ஆண்டு இறந்தார்.  
1.
1. இராமசாமிப் புலவர், 'தமிழ்ப் புலவர்கள் வரிசை' தாண்டவராய முதலியார்.
# திருமண ஒப்பந்தம்

**திருமண ஒப்பந்தம்** (*Marriage Treaty*) அல்லது **ஆங்கிலேயே-போர்த்துக்கீசிய ஒப்பந்தம்** (*Anglo-Portuguese Treaty*) என்பது 1861ஆம் ஆண்டில் இங்கிலாந்து முடியாட்சிக்கும் , போர்த்துக்கலுக்கும் இடையே ஏற்பட்ட செயலுறவு உடன்பாடு ஆகும். இது போர்த்துகலின் நான்காம் ஜான் மன்னரின் மகள் காத்தரினுக்கும், இங்கிலாந்தின் இரண்டாம் சார்லசுக்கும் இடையே திருமணத்திற்கும் வழிகோலியது. இந்த உடன்படிக்கை ஆங்கிலேய போர்த்துக்கீசியர்களின் செயலுறவினை தங்கள் நாடுகளுக்கிடையே மரபுவழியாக புதுப்பித்துக் கொண்டு வந்தது.
# திருமண ஒப்பந்தம்

## பிரஸ்ஸல்சின் உடன்படிக்கை

இங்கிலாந்து, ஸ்காட்லாந்து மற்றும் அயர்லாந்தின் அரசதிகாரம் சார்லசிற்கு மீண்டும் அளிக்கப்பட்டதை அடுத்து, சார்லசின் மனைவியாக தம்மவரில் ஒருவரை ஆக்க போர்த்துகலும், எசுப்பானியாவும் போட்டியிட்டன. பிரசல்சின் உடன்படிக்கை மூலம் சார்லஸ் முன்னரே எசுப்பானியாவுடன் உடன்பாடு வைத்திருந்த போதிலும் மாட்ரிட் உடனான அவரது உறவுகள் கடும் சிரமத்திற்காளானது. ஆங்கிலேயக் குடியரசு, குறிப்பாக ஜமேக்காவில் இருந்து கைப்பற்றிய உடைமைகளை திருப்பித்தர வேண்டி எசுப்பானியா வற்புறுத்தியது. சார்லசு இதற்கு உடன்படும் நிலையில் இருந்தார்.  
செல்வாக்குள்ள ஆங்கிலேயே அதிகாரி எட்வர்டு ஹைட் மற்றும் அவரது அயர்லாந்து ஆதரவாளரான ஆமோண்டி ஆகியோரின் வலுவான ஆதரவை போர்த்துக்கீசியர்கள் பெற்றனர். அதே போல காத்தரினின் சீதனமான பணமும், பம்பாய் மற்றும் டாங்கீர் குடியேற்றப் பகுதிகளும் சேர்த்துக் கொண்டது. காலப்போக்கில் இவைகள் யாவும் பொறுப்புகளாக கருதப்பட்டது. சார்லசு, மும்பாயை பிரித்தானிய கிழக்கிந்திய கம்பனியிடம் விற்றார். 1684ஆம் ஆண்டுக்குள் மூரிஷ் படைகள் வெளியேறும் வரை டாங்கீர் பராமாரிக்கப்பட்டது. ஆனால் மூரிஷ் படைகள் சுற்றியிருந்தும் தொடர்ந்து அழுத்தத்திற்குள்ளானது. மேலும் இது இங்கிலாந்தின் அரசியல் சர்ச்சை ஏற்பட மூலகாரணமாயிருந்தது. விக்ஸ் கருத்தின்படி அதிக அயர்லாந்து கத்தோலிக்கர்களாக இருந்த காவல்படையினரை, பிரித்தானியாவுக்குள் கொண்டு வந்து முழுமையான மன்னராட்சியைத் திணிப்பதற்கு வடிவமைக்கப்பட்டது.  
இந்த உடன்படிக்கையின்படி, பிரடெரிக் சோம்பர்க்கின் தலைமையிலான பிரித்தானிய, அயர்லாந்துப் படைகள் எசுப்பானியாவுக்கு எதிராக நடந்து கொண்டிருந்த போர்த்துகலின் விடுதலைப்போரில் சேவை செய்ய அனுப்பப்பட்டது. 1668ல் போர்ச்சுக்கல் தனது சுதந்திரத்தை வெற்றிகரமாக காப்பாற்றியது.  
சார்லஸ் மற்றும் காத்தரினுக்கு குழந்தைபேறு இல்லாததனால் 1685ஆம் ஆண்டில் அரசு அதிகாரத்தை மன்னரின் சகோதரர் யோர்க் இளவரசர் யேம்சு பெற்றார்.
# அழகாபுரம் ஆர். மோகன் ராஜ்

அழகாபுரம் **ஆர். மோகன் ராஜ்** (*R. Mohan Raj*) ஒரு இந்திய அரசியல்வாதி ஆவார். இவர், சேலம் வடக்கு சட்டமன்றத் தொகுதியில் இருந்து 14 வது தமிழ்நாடு சட்டமன்றத்திற்குத் தேர்ந்தெடுக்கப்பட்ட உறுப்பினராக இருந்தார். இவர் தேசிய முற்போக்கு திராவிட கழகம் கட்சியை பிரதிநிதித்துவப்படுத்தினார்.  
இவரது தொகுதியில் 2016 தமிழ்நாடு சட்டமன்றத் தேர்தலில் ரா. ராஜேந்திரன் வெற்றி பெற்றார்.
# காதர் பாட்ஷா

**காதர் பாட்ஷா** (எஸ். வெள்ளைச்சாமி) ஓர் இந்திய அரசியல்வாதியும், முன்னாள் தமிழக சட்டமன்ற உறுப்பினரும் ஆவார். இவர் 1971 தேர்தலில் முதுகுளத்தூர் தொகுதியிலிருந்து சுயேட்சை வேட்பாளராகவும் 1971 தேர்தலில் திராவிட முன்னேற்ற கழக வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார். 1989 தேர்தலில் மீண்டும் தேர்ந்தெடுக்கப்பட்டார்.
# எம். கே. செல்வராஜ்

**எம். கே. செல்வராஜ்,** (M. K. Selvaraj) ஓர் இந்திய அரசியல்வாதியும், முன்னாள் தமிழ்நாடு சட்டமன்ற உறுப்பினரும் ஆவார். இவர், 2011 ஆம் ஆண்டு நடைபெற்ற தமிழக சட்டமன்றத் தேர்தலில், சேலம் தெற்கு சட்டமன்றத் தொகுதியிலிருந்து, அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# கரூர் மாவட்ட மைய நூலகம்

**கரூர் மாவட்ட மைய நூலகம்** (*District Central Library*) தமிழ்நாட்டில் உள்ள கரூர் நகரில் அமைந்துள்ளது. கரூர் நகர பொதுமக்கள் மற்றும் மாணவர்கள் வசதிக்காக இங்கு பல்வேறு வசதிகள் ஏற்படுத்தப்பட்டுள்ளது.
# கரூர் மாவட்ட மைய நூலகம்

## தோற்றம்

திருச்சிராப்பள்ளி ஒருங்கிணைந்த மாவட்ட நூலக ஆணைக்குழுவின் கீழ் கிளை நூலகமாக 1955 ஆம் ஆண்டு ஏப்ரல் மாதம் இருபத்தியேழாம் நாள் தொடங்கப்பட்டது. கரூர் மாவட்ட மைய நூலகமாக 26.09.1997 முதல் தரம் உயர்த்தப்பட்டு செயல்பட்டு வருகிறது. தமிழ்நாடு அரசு பள்ளிக் கல்வித் துறை - பொது நூலக இயக்ககத்தின் கீழ் இயங்கும் 32 மாவட்ட மைய நூலகங்களில் இதுவும் ஒன்றாகும்.
# கரூர் மாவட்ட மைய நூலகம்

## செயல்படும் பிரிவுகள்

- பத்திரிக்கை மற்றும் பருவ இதழ்கள் பிரிவு
- நூல் வழங்கல் பிரிவு
- குழந்தைகள் பிரிவு
- இணைய சேவைப் பிரிவு
- குறிப்புதவிப் பிரிவு
- மின்-இதழ்கள் பிரிவு
# கரூர் மாவட்ட மைய நூலகம்

## புத்தகங்கள்

- மொத்த நூல்கள் எண்ணிக்கை – 114562
- போட்டித்தேர்வு பாட நூல்கள் எண்ணிக்கை – 31500
- தினசரி நூல்கள் மொத்த பயன்பாடு சராசரி – 496
- ஆண்டு நூல்கள் மொத்த பயன்பாடு சராசரி - 178581
# கரூர் மாவட்ட மைய நூலகம்

## சுவாரசியமான மற்றும் முக்கிய நிகழ்வுகள்

குழந்தைகள், மாணவர்கள், பொதுமக்கள் என எல்லா தரப்பையும் நூலகம் வந்து புத்தகங்கள் வாசிக்க வைக்க, கரூர் மாவட்ட மைய நூலக நிர்வாகம், பல நடைமுறைகளை செயல்படுத்தி எண்ணற்றவர்களை நூலகத்திற்குள் வரவழைத்துக் கொண்டிருக்கிறது.
- மாணவர்களுக்காக நூலகம் செல்வோம் நாம்
- வாசிக்க.....சுவாசிக்க
- சிந்தனை முற்றம்
- சிறைவாசிகளுக்கான நற்சிந்தனையூட்டும் நிகழ்வு
- குடிமைப்பணித் தேர்வுக்கான வழிகாட்டுதல் நிகழ்வு
- மாதிரி நேர்முகத் தேர்வு
# கரூர் மாவட்ட மைய நூலகம்

## நூலகக் கட்டடம்

கரூர் பிரம்மதீர்த்தம் சாலையில் மூன்று தளங்களுடன் செயல்பட்டுக் கொண்டுள்ளது. மின் தூக்கி, சுத்திகரிக்கப்பட்ட குடிநீர், தூய்மையான கழிவறை, இணையதள வசதி போன்றவை செய்யப்பட்ட்டுள்ளன.
# கரூர் மாவட்ட மைய நூலகம்

## நூலக வாசகர் வட்டம்

வாசகர்களால் நடத்தப்படும் நூலக வாசகர் வட்டம், மாவட்ட மைய நூலகத்துடன் இணைந்து பல்வேறு சமுதாயப் பணிகளை மேற்கொள்கிறது. சிந்தனை முற்றம் என்கின்ற நிகழ்வு ஒவ்வொரு மாதமும் மூன்றாம் ஞாயிற்றுக் கிழமைகளில் வாசகர் வட்டத்தால் நடத்தப்படுகின்ற நிகழ்வாகும். வாசகர் வட்டம் தனக்கென்று தனியே இணைய தளத்தையும் கொண்டுள்ளது. அனைத்து நிகழ்வுகளும் அவ்வப்பொழுது பதிவேற்றம் செய்யப்படுகிறது.
# கரூர் மாவட்ட மைய நூலகம்

## நூலகம் ஒரு பறவைப் பார்வை

- நூலகத்தின் பெயர் – மாவட்ட மைய நூலகம்
- நூலகரின் பெயர் - செ.செ.சிவக்குமார்
- நூலக முகவரி – 2,பிரம்மதீர்த்தம் சாலை, கரூர் – 639001.
- கிளை நூலகமாக ஆரம்பித்த நாள் – 27.04.1955
- மாவட்ட மைய நூலகமாக தரம் உயர்வு பெற்ற நாள் – 26.09.1997
- மொத்த உறுப்பினர்கள் எண்ணிக்கை – 20925
- மொத்த புரவலர்கள் எண்ணிக்கை – 122 (புரவலர்கள் – 60, பெரும் புரவலர்கள் – 52, கொடையாளர்கள் – 10)
- மொத்த நூல்கள் எண்ணிக்கை – 114562
- போட்டித்தேர்வு பாட நூல்கள் எண்ணிக்கை – 31500
- தினசரி வாசகர்களின் வருகை சராசரி – 486
- ஆண்டு வாசகர் வருகை சராசரி – 92875
- தினசரி நூல்கள் மொத்த பயன்பாடு சராசரி – 496
- ஆண்டு நூல்கள் மொத்த பயன்பாடு சராசரி - 178581'''
# வெ. பன்னீர்செல்வம்

**வெ. பன்னீர் செல்வம்** (பி. 1955) என்பவர் இந்திய தமிழ் அரசியல்வாதி ஆவார். இவர் இந்திய நாடாளுமன்றத்தின் சேலம் மக்களவைத் தொகுதி உறுப்பினர் ஆவார். இவர் 2014 ஆம் ஆண்டு நடைபெற்ற நாடாளுமன்றத் தேர்தலில் அதிமுக கட்சியின் சார்பில் மக்களவை உறுப்பினராகத் தேர்ந்தெடுக்கப்பட்டார்.  
இவர் சேலத்தில் அ.இ.அ.தி.மு.க கட்சியின் துணை செயலாளர் ஆவார். இவர் 2006-2011 ஆம் ஆண்டுகாலக்கட்டத்தில் சேலம் மாநகராட்சி மாமான்ற உறுப்பினராக இருந்தார்.
# பி. ஜி. ராஜேந்திரன்

**பி. ஜி. ராஜேந்திரன்** ஆலங்குளம் தொகுதியில் இருந்து சட்டமன்ற உறுப்பினராக உள்ளார். 2001 ஆம் ஆண்டு தேர்தலில் அதே ஆலங்குளம் தொகுதியில் இருந்து அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்தில் இவர் தேர்ந்தெடுக்கப்பட்டார்.  
இவர் பி. ஜி. ஆர் என்று அழைக்கப்படுகிறார். இவர் திருநெல்வேலி மாவட்டத்தில் இருந்து தாயார்தோப்பு (சூரண்டை அருகில்) என்ற கிராமத்திலிருந்து வந்தவர். ஆலங்குளம் தொகுதியில் இருந்து இரண்டு தடவைகள் சட்டசபைக்கு போட்டியிட்டு இரண்டு முறையும் வெற்றி பெற்றார். முதல் தடவையாக 2001-ல் ஆலடி அருணாவைத் (முன்னாள் சட்ட அமைச்சர்) தோற்கடித்தார். இரண்டாவது முறையாக 2011-ல் பூங்கோதையை தோற்கடித்தார்.
# ஸ்ரீ ஸ்ரீ ரகூத்தம சுவாமிகள் மூல பிருந்தாவனம்

**சிரீ சிரீ ரகூத்தம சுவாமிகள் மூல பிருந்தாவனம்** (*Sri Sri Rahuttama SWamy Moola Brindavana*) விழுப்புரம் மாவட்டம் திருக்கோவிலூர் மணம்பூண்டியில் அமைந்துள்ளது. ரகூத்த சுவாமிகள் இந்தியாவில் பிறந்து, வாழ்ந்து, பின் சீவசமாதி அடைந்தவர். இவர் சிரீ மத்வாச்சார்யர் தோற்றுவித்த மடங்களில் ஒன்றான *சிரீ உத்திராதி மடத்தின்* 14ஆவது அதிபதியாக வாழ்ந்தவர்.
# ஸ்ரீ ஸ்ரீ ரகூத்தம சுவாமிகள் மூல பிருந்தாவனம்

## பிறப்பு

உத்திராதி மடத்தின் 13வது அதிபதியாக விளங்கியவர் சிரீ ரகுவர்ய தீர்த்தர் ஆவார். அவருக்கு பின் மடத்தை வழிநடத்த சிறந்த சீடன் இல்லாததை எண்ணி வருத்தப்பட்டு தன் மூத்த குருவான சிரீ மத்வாச்சார்யரை வேண்டினார். அதன் பலனாக குரு, ரகுவர்யர்யரின் கனவில் தோன்றி சில உத்தரவுகளை பிறப்பித்தார். அதன் படி சிரீ ரகுவர்யர்யர் செதராபாத் சமசுதானத்தில் உள்ள *சுவர்ணவாடி* என்ற சிற்றூருக்கு விசயம் செய்தார். தங்கள் ஊருக்கு வந்த மகானை குழந்தை பாக்கியம் இல்லாத அந்தண தம்பதியினரான சுப்ப பட்டர், கங்காபாய் சந்தித்து குழந்தை செல்வம் வேண்டினர். சிரீரகுவர்யர் அவர்களுக்கு குழந்தை வரம் அருள்வதாகவும் ஆனால் பிறக்கும் குழந்தையை மடத்திற்காக தன்னிடம் ஒப்படைத்துவிட வேண்டும் என்ற நிபந்தனையை விதித்தார். புத்திரப் பாக்கியத்திற்கு ஏங்கிய அவர்களும் உறுதியளித்தனர். வெகு விரைவிலேயே கங்காபாய் கருவுற்று, குழந்தை பிறக்கும் சமயம் வந்தது. மகானின் உத்தரவின் படி குழந்தை பிறந்தவுடன் தரையில் படாமல் தங்கத்தட்டில் ஏந்தி, மடத்திற்கு எடுத்து வந்து *இராமச்சந்திரன்* என பெயர் சூட்டப்பட்டு இறைவன் சிரீராமர் சிலைக்கு அபிசேகம் செய்த பால் குழந்தைக்கு கொடுக்கப்பட்டது.
# ஸ்ரீ ஸ்ரீ ரகூத்தம சுவாமிகள் மூல பிருந்தாவனம்

## சன்னியாசம் ஏற்றல்

இராமச்சந்திரனுக்கு ஏழு வயதில் உபநயனம் தரித்து, எட்டு வயதில் சன்னியாசம் வழங்கப்பட்டு *சிரீ ரகூத்தம தீர்த்தர்* என்ற பெயர் சூட்டப்பட்டது. சிறுவயதிலேயே வேதம், உபநிடதங்கள் எல்லாம் கற்றுத் தேர்ந்தார்.
# ஸ்ரீ ஸ்ரீ ரகூத்தம சுவாமிகள் மூல பிருந்தாவனம்

## உத்திராதி மடத்தின் அதிபதியாதல்

ரகூத்தம தீர்த்தரின் குரு, சிரீரகுவர்ய தீர்த்தர் இறைவனடி சேர்ந்ததும், மடத்தின் 14ஆவது அதிபதியானார். பல நூல்களை இயற்றினார்.
# ஸ்ரீ ஸ்ரீ ரகூத்தம சுவாமிகள் மூல பிருந்தாவனம்

## மணம்பூண்டியில் பிருந்தாவனம் அமைத்தல்

தன் பணிகளை முடித்ததாக கருதிய ரகூத்தம தீர்த்தர், இறுதியாக பஞ்ச கிருட்டிண தலங்களில் ஒன்றான திருக்கோவிலூர் நகரின் தென்பெண்ணை நதிக்கரையில் உள்ள மணம்பூண்டி என்ற இடத்தில் பிருந்தாவனம் அமைத்தார். கிபி 1595 வைகுண்ட ஏகாதசி அன்று சீவசமாதி அடைந்தார்.
# ஸ்ரீ ஸ்ரீ ரகூத்தம சுவாமிகள் மூல பிருந்தாவனம்

## பிருந்தாவனத்தின் சிறப்புகள்

தமிழகம், கருநாடகம் மற்றும் பிற மாநிலங்களில் இருந்து எண்ணற்றவர்கள் வந்து வணங்கி, சுவாமிகளின் ஆசியை பெற்று செல்கின்றனர். ஆண்டு தோறும் வைகுண்ட ஏகாதேசி சமயத்தில் நான்கு நாட்களுக்கு ஆராதனை விழா சிறப்பாக நடைபெறுகின்றது.  
தற்போது இந்த சிரீஉத்திராதி மடத்தின் 42ஆவது பீடாதீபதியாக சிரீ சத்யாத்ம தீர்த்த சுவாமிகள் இருந்து வருகிறார்.
# குளிச்சிக்கொல்லை (நாகப்பட்டினம்)

**குளிச்சிக்கொல்லை** என்பது **தமிழகத்தின்** கடலோர மாவட்டங்களில் ஒன்றான **நாகப்பட்டினம் மாவட்டம், கீழ்வேளூர் வட்டம், பட்டமங்களம் ஊராட்சியில்** அதன் **கிழக்குப்** பகுதியில் அமைந்துள்ளது**.** குழி என்பதற்குப் பள்ளம் என்பது பொருள், கொல்லை என்றால் நிலம் பள்ளமான நிலப்பகுதி என்பது பொருள்.
# குளிச்சிக்கொல்லை (நாகப்பட்டினம்)

## பிற பகுதிகள்

இந்த ஊரைச் சுற்றிலும் உள்ள இலுப்பச்சி, கம்பந்திடல், நெட்டைத்திடல், நரிமுட்டு, வையாரிமுட்டு போன்ற சுமார் 15 அடி உயரமுள்ள மணல் திடல்கள் உள்ளன.
# இரா. அருணாசலம்

**இரா. அருணாசலம்** (*R. Arunachalam*) என்பவர் இந்திய அரசியல்வாதியும் முன்னாள் தமிழ்நாடு சட்டப் பேரவை உறுப்பினரும் ஆவார். இவர்தமிழ்நாடு சட்டமன்றப் பேரவையில்,அண்ணா திராவிட முன்னேற்றக் கழகத்தைச்சேர்ந்தவேட்பாளராக இருந்து நாமக்கல் தொகுதியில் உள்ள 1977, 1980. மற்றும் 1984 தேர்தலில் இவர் தேர்ந்தெடுக்கப்பட்டார்.
# விலங்கணைய இனப்பெருக்கம்

**விலங்கணைய இனப்பெருக்கம்** *(Zooidogamy)* என்பது ஒரு வகை தாவர இனப்பெருக்க முறை. அதில் ஆண் பாலினக் கலங்களான (antherozoid) நீரின் மேல் உள்ள படலத்தில் நீந்தி சென்று பெண் பாலினக் கலங்களான (archegonium) அடையும். ஜோடியோகேமி முறை இனப்பெருக்கம் பாசிகளிலும், பிரையோஃபைட்டுகளிலும் டெரிடோஃபைட்டுகளிலும், மேலும் சில வித்திலையிகளிலும் காணப்படுகிறது. ஜோடியோகேமி இனப்பெருக்க முறை, உயிர் அற்ற காரணிகள் ஆன காற்று, நீர் ஆகியவற்றில் இருந்து, இப்போது விலங்குகளிடம் காணப்படும் நீர் சார்ந்த இனப்பெருக்க முறையின் படிமலர்ச்சிக்கு வழிவகுத்துள்ளது. எனவே இது விலங்கின முன்னோடி இனப்பெருக்க முறையாகும்.
# எஸ். செம்மலை

**செ. செம்மலை** என்பவர் ஓர்தமிழக அரசியல்வாதி மற்றும் முன்னாள் அமைச்சராவார். இவர்சேலம் தொகுதியிலிருந்து தேர்ந்தெடுக்கப்பட்டு இந்தியாவின் நாடாளுமன்ற உறுப்பினராக இருந்தார். இவர் மீது "கொலை செய்ய முயற்சி" (ஐபிசி பிரிவு -307) மற்றும் "ஒரு பெண் தனதுகணவன் அல்லது கணவனது உறவினரால்கொடூரமாகக் கொடுமைப்படுத்துதல்" (ஐபிசி பிரிவு -498 ஏ) தொடர்பான ஒரு குற்றச்சாட்டு உள்ளது.  
இவர் முன்னர், தாரமங்கலம் தொகுதியில் 1980 ஆம் ஆண்டு நடைபெற்ற தமிழ்நாடு சட்டமன்ற தேர்தலில் சுயேட்சை வேட்பாளராகவும், 1984 தேர்தலில்அனைத்திந்திய அண்ணா திராவிட முன்னேற்ற கழக வேட்பாளராகவும் போட்டியிட்டுதமிழ்நாடு சட்டசபைக்குத் தேர்ந்தெடுக்கப்பட்டார். இவர் ஓமலூர் தொகுதியில் இருந்து 2001 தேர்தலில் அனைத்திந்தியஅண்ணா திராவிட முன்னேற்ற கழக வேட்பாளராக தேர்ந்தெடுக்கப்பட்டு,
2001 தமிழக அமைச்சரவையில் நல்வாழ்வுத்துறை அமைச்சராக பொறுப்பு வகித்தார்.2016இல் தற்காலிக சபாநாயகராக பணியற்றினார்.
# இரா. தமிழ்செல்வன்

::இதே பெயர் கொண்ட மகாராட்டிர சட்டமன்ற உறுப்பினரைப் பற்றி அறிய, இரா. தமிழ்ச்செல்வன் என்ற பக்கத்தைப் பார்க்கவும்.
**இரா. தமிழ்செல்வன்** (*R. Thamizhselvan*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் பெரம்பலூர் மாவட்டத்தினைச் சார்ந்தவர். திருச்சிராப்பள்ளி பாரதிதாசன் பல்கலைக்கழகத்தில் இளங்கலைப் பட்டம் பெற்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த தமிழ்செல்வன், பெரம்பலூர் சட்டமன்றத் தொகுதியிலிருந்து அதிமுக சார்பில் 2011 மற்றும் 2016ஆகிய ஆண்டுகளில் நடைபெற்ற தமிழ்நாடு சட்டப் பேரவைத் தேர்வில் போட்டியிட்டு தமிழ்நாடு சட்டமன்ற உறுப்பினர் ஆனார்.
# து. கணேசன்

**து. கணேசன் ** (*D. Ganesan*) என்பவர் ஓர்இந்திய அரசியல்வாதியும் முன்னாள் தமிழ்நாட்டின் சட்டமன்ற உறுப்பினரும் ஆவார். தேனி மாவட்டம் குப்பிநாயக்கன்பட்டியினைச் சார்ந்த கணேசன் 1982-85 ஆம் ஆண்டில் மதுரை காமராசர் பல்கலைக்கழகத்தில் படித்து பட்டம் பெற்றார். 2001 ஆம் ஆண்டு மற்றும் 2006 ஆம் ஆண்டுகளில் நடைபெற்ற தேர்தல்களில்தேனி சட்டமன்றத் தொகுதியிலிருந்து அண்ணா திராவிட முன்னேற்ற கழக வேட்பாளராகப் போட்டியிட்டு தமிழ்நாடு சட்டமன்றத்திற்கு தேர்ந்தெடுக்கப்பட்டார்.
# தா. மலரவன்

**தா. மலரவன்** (*T. Malaravan*) என்பவர் இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். 2011ஆம் ஆண்டு நடைபெற்ற சட்டமன்றத் தேர்தலில் கோயம்புத்தூர் வடக்கு சட்டமன்றத் தொகுதியிலிருந்தும், 2006ஆம் ஆண்டு நடைபெற்ற தேர்தலில் கோயம்புத்தூர் மேற்கு தொகுதியிலிருந்தும் அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு வெற்றி பெற்றார். 2001 முதல் 2006 ஆம் ஆண்டு வரை கோயம்புத்தூர் மாநகர தலைவராக இருந்தார்.
# மொழிபெயர்ப்பு இலக்கியம்

படைப்பிலக்கியத்துக்கு நிகராக மதிக்கப்படும் **மொழிபெயர்ப்பு இலக்கியம்** உலகில் வழங்கிவரும் பல்வேறு மொழிகளின் பனுவல்களினூடாக காணும் பல்வேறுபட்ட மக்களின் கலை உணர்வு வெளிப்பாடு முதல் பண்பாடு, வாழ்க்கைமுறை, அரசியல், சிந்தனைப்போக்கு என யாவற்றையும் எண்ணற்ற பெயர்ப்புப் பனுவல்கள் வழி எல்லைகளைத் தாண்டி கொண்டு சேர்ப்பது. புறவயமான அரசியல், சமூக முயற்சிகளை விடவும் உலக மானுடன் என்ற கருத்தாக்கம் மொழிபெயர்ப்புப் பனுவல்களினூடாக காலம் காலமாக இலக்கிய வாசகர்கள் மனதில் வலுவுடன் தொழிற்பட்டு வருகிறது. மொழிபெயர்க்கப்பட்ட படைப்புகள் வழியாக உலகின் இலக்கியங்கள் யாவும் புதிய வெளிச்சத்தையும் அதன் தாக்கத்தினால் புதிய தடங்களையும் கண்டிருக்கின்றன. இதற்கு தமிழ் இலக்கியமும் விலக்கல்ல என்றே சொல்ல வேண்டும். தமிழின் நெடிய இலக்கிய மரபில் தொன்று தொட்டே, மொழிபெயர்ப்பின் ஒரு வகையாக கருதப்படும் தழுவல் ஒரு கூறுபாடாக இருந்து வந்திருக்கிறது. தொடக்க காலத்தில் வடமொழி இலக்கியங்களைத் தழுவி படைப்புகள் ஆக்கப்பட்டதாக ஆய்வாளர் கூறுவர். கம்பனின் "இராமாயணம்" மிகப் போற்றப்படும் தமிழ்ப்படைப்பேயாயினும் அது வடமொழி மூலத்தைத் தழுவியது என்பதை நாம் மறக்கலாகாது. ஐரோப்பியர் வருகை தொடங்கி இன்று வரை தமிழிலக்கியத்துக்கு மொழிபெயர்ப்பாளர்கள் தொடர்ச்சியாகத் தங்கள் பங்களிப்பினைச் செய்து வருகின்றனர். தமிழிலக்கியச் சூழலில் மொழிபெயர்ப்பும் தனக்கென பொருட்படுத்தத்தக்க ஓர் இடத்தைக் கொண்டதாகவே இருந்து வருகிறது.
# மொழிபெயர்ப்பு இலக்கியம்

## மொழிபெயர்ப்பின் தேவை

வேறு ஒரு மொழியில் காணும் சிறந்த படைப்புக்களை ஒருவரது சொந்த மொழியினரும் வாசிப்பதற்கான வாய்ப்பை உருவாக்கித் தருதல், ஒருவரது சொந்த மொழியில் காணும் சிறந்த படைப்புக்களை வேற்று மொழியினரும் வாசிப்பதற்கான வாய்ப்பை உருவாக்கித் தருதல், இவையே (இலக்கியத்தில்) மொழிபெயர்ப்புக்கான தேவையை ஏற்படுத்துகின்றன. தமிழிலக்கியத்தில் மொழிபெயர்ப்பு ஆக்கங்கள் நிறுவனங்களைக் காட்டிலும் தனியர் தேர்வுகளைக் கொண்டே அமைந்தவை. தற்போது இப்போக்கு மாறி வருகிறது. திட்டமிட்ட வகையில் மொழிபெயர்ப்புகளைப் பதிப்பகங்கள் வெளியிட்டு வருகின்றன.
# மொழிபெயர்ப்பு இலக்கியம்

## மொழிபெயர்ப்பு-வரையறை

Translation என்ற வார்த்தை "translatio" என்ற லத்தீன் மொழிச் சொல்லிலிருந்து வந்தது, இதற்கு ‘கொண்டு சொல்லுதல்’ என்று பொருள். ‘ஒரு மூல மொழிப் பனுவலின் பொருளை அதற்கு இணையான இலக்கு மொழிப் பனுவலின் வழியாக வெளிப்படுத்துதலே மொழிபெயர்ப்பு.’ இந்த வரையறையை மொழிபெயர்ப்பு பற்றிய மிக அடிப்படையானவொரு வரையறையாகக் கொள்ளலாம். இதில் ‘அப்பனுவலுக்கு இணையான’ என்ற பயன்பாடு கூர்ந்து கவனிக்கத்தக்கது. மொழிபெயர்ப்பு எனும்போது இலக்கிய மொழிபெயர்ப்பையே பெரிதும் நாம் சுட்டுகிறோம். தழுவல், சுருக்கம், மொழியாக்கம், நேர்மொழிபெயர்ப்பு என்பவற்றை மொழிபெயர்ப்பின் வகைகளாகக் கொண்டால் நேர்மொழிபெயர்ப்பே இலக்கிய மொழிபெயர்ப்பாக அமைய முடியும். ஏனென்றால் அதுவே ‘பனுவலுக்கு இணையான’ எனும் அடிப்படையைக் கொண்டது. தழுவல் மூலப் படைப்பின் கருவை மட்டும் எடுத்துக்கொண்டு அதனை இலக்குமொழி சார்ந்த பண்பாட்டுக் கூறுகளுக்கு ஏற்ப மீளாக்கம் செய்வது ஆகும். உலக இலக்கியத்தில் தழுவல் ஏற்கப்பட்ட மொழிபெயர்ப்பு முறையாகக் கொள்ளப்படுவதில்லை, அது மூல ஆசிரியருக்கு இழைக்கப்படும் துரோகமாகக் கருதப்படுகிறது. சுருக்கம் என்பது தேவை சார்ந்த எளிய மொழிபெயர்ப்பு முறை. அதிகமும் ஒரு படைப்பை அறிமுகம் செய்யும் வகையில் சுருக்கம் அமைகிறது. மொழியாக்கம் நேர்மொழிபெயர்ப்பில் கடும் சிக்கலையுண்டாக்கும் படைப்புகளைப் பனுவலுடனான பொருத்தப்பாடு, கருத்து சிதையாமை, கோர்வை இவற்றை அடிப்படைகளாகக்கொண்டு சிறிதளவு சுதந்திரத்துடன் வெளிப்பாட்டு சிக்கலற்ற பனுவலாக மொழிபெயர்ப்பது மொழியாக்கம். மொழியாக்க முறை அதிகமும் கவிதை மொழிபெயர்ப்பில் பயன்படுத்தப்படுகிறது. நேர் மொழிபெயர்ப்பு சமரசமற்ற இலக்கிய மொழிபெயர்ப்பு. மூலப் பனுவலினின்று சற்றும் வழுவாமல் மொழிபெயர்ப்புப் பனுவலை உருவாக்குவது.
# மொழிபெயர்ப்பு இலக்கியம்

## தமிழ் மொழிபெயர்ப்பு வரலாறு

‘தமிழில் உரைநடை வரலாற்றின் தொடக்கம் மொழிபெயர்ப்புகளின் வரலாறுதான்’ என்கிறார் மொழிபெயர்ப்புகள் குறித்து ஆய்வுகள் மேற்கொண்டு வரும் ந. முருகேசபாண்டியன். ஐரோப்பியர் வருகையை அடுத்து கிறித்தவ மத நூல்களும் விவிலியமும் (விவிலியம்) தமிழில் மொழிபெயர்க்கப்பட்டன. பின் கடந்த நூற்றாண்டில் மத்தியில் சோவியத் யூனியன் பதிப்பகங்களான இராதுகா, முன்னேற்றப் பதிப்பகம், மீர் பதிப்பகம் போன்றன தமிழில் இலக்கியம் மேலும் பல்துறை சார்ந்த உருசிய நூல்களின் மொழிபெயர்ப்புகளை வெளியிட்டுள்ளன. உருசிய இலக்கியங்கள் ஒரு படையெடுப்பாக தமிழுக்கு வந்து பரவலாக அவை வாசகரையும் சென்றடைந்தமை தமிழ் இலக்கிய வரலாற்றில் குறிப்பிடத்தக்க காலகட்டமாகும். பின், எண்பதுகளில் இலக்கியக் கோட்பாடு சார் உரையாடல்களைத் தமிழில் தொடங்கி வைத்ததில் மொழிபெயர்ப்புகளுக்குப் பெரும் பங்குண்டு. அமெரிக்க, ஐரோப்பியப் படைப்புகள் தமிழில் மொழிபெயர்க்கப்பட்டபோதும் தொண்ணூறுகளில் இலத்தீனமெரிக்கப் படைப்புகள் மொழிபெயர்க்கப்பட்டு தீவிரமானதொரு ஆர்வத்துடன் வாசிக்கப்பட்டன. தற்போது இலத்தீனமெரிக்கப் படைப்புகள் மீதான முனைப்பு குறைந்துவிட்ட போதும் அப்பெருவிருப்பின் அதிர்வுகளை ஒருவர் இன்னும் உணர முடியும். இன்றைய நிலையில் பரவலாக, மேலை இலக்கியங்கள் மட்டுமல்லாது ஆப்பிரிக்க, ஆசிய நாடுகள், மேலும் அதிகம் அறியப்படாத வட்டாரங்களிலிருந்தும் படைப்புகள் தமிழிக்கு கொண்டுவரப்படுகின்றன.  
மொழிபெயர்ப்பு எனும்போது இந்திய மொழிகளிலிருந்து தமிழுக்கு வந்துள்ள படைப்புகள் குறித்தும் பதிவதஙின்றிய்யமையாதது. பிற இந்திய மொழிகளோடு ஒப்பிடுகையில் மலையாளம், வங்காளம் ஆகிய மொழிப் படைப்புகள் தமிழில் அதிகம் மொழிபெயர்க்கப்பட்டுள்ளன. தற்போது வங்காள மொழிப் படைப்புகள் அதிகம் மொழிபெயர்க்கப்படுவதில்லை என்றாலும் தொடர்ந்து மலையாள படைப்புகள் தமிழுக்கு வந்தபடியிருக்கின்றன.மலையாள-தமிழ் இலக்கிய உலகங்களுக்கிடையேயான உறவு இதற்கு காரணமாக இருக்கக் கூடும். கன்னடம், மாரத்தி, இந்தி போன்ற மொழிகளிலிருந்தும் படைப்புகள் தமிழுக்கு மொழிபெயர்க்கப்படுகின்றன. சாகித்ய அகாதமி, நேசனல் புக் டிரசுட்டு ஆகியன இந்திய மொழி படைப்புகளைத் தமிழுக்குக் கொண்டு வருதில் முதன்மைப் பங்கு வகிக்கின்றன. தமிழிலிருந்து பிறமொழிகளுக்கு, குறிப்பாக ஆங்கிலத்தில் மொழிபெயர்க்கப்படுவது அரிதாகவே நிகழ்கிறது.  
மொழிபெயர்ப்பு மூலம் உலகின் பல அரிய படைப்புகள் தமிழிலக்கியத்தை அடைந்துள்ளன. அப்படைப்புகளின் பட்டியல் மிக நீளமானது. கடந்த பத்தாண்டுகளில் தமிழில் மொழிபெயர்க்கப்பட்ட முதன்மையான சில படைப்புகள் 'அந்நியன்" -ஆல்பர் காம்யு,'சொற்கள்'- ழாக் பிரவர்,"குட்டி இளவரசன்"- எக்சுபெரி, "உருமாற்றம்"- காப்கா, "சிதைவுகள்"- சினுவா ஆச்சிபி, "சிலுவையில் தொங்கும் சாத்தான்"- ங்கூகி வா தியாங்கோ, "தூங்கும் அழகிகளின் இல்லம்" -யசுனாரி கவாபட்டா. "சதத் காசன் மாண்ட்டோ படைப்புகள்", "ஒரு தந்தையின் நினைவுக்குறிப்புகள்: இராசன் கொலை வழக்கு"- ஈச்வராச்சாரியார். "உலகக் கவிதைகள்"- தொகு- பிரம்மராசன். இது போல தற்போது மொழிபெயர்ப்பில் புவியரசு, பிரம்மராசன், ஆர்.சிவக்குமார், ஆனந்த், வெ.சிரீராம், சா.தேவதாசு, சி. குப்புசாமி, குறிஞ்சி வேலன், பாவண்ணன், அமரந்தா, லதா ராமகிருட்டிணன், எசு. பாலச்சந்திரன், நிர்மால்யா, அசதா, மு தனஞ்செழியன். போன்றோர் ஈடுபட்டு வருகின்றனர். தமிழில் மொழிபெயர்ப்புக்கென ஒரு இதழும் நடத்தப்படுகிறது. ‘திசை எட்டும்’ என்ற அந்த இதழின் ஆசிரியர் குறிஞ்சி வேலன் ஆவார்.
# மொழிபெயர்ப்பு இலக்கியம்

## மொழிபெயர்ப்பின் விளைவுகள்

மொழிபெயர்பெயர்ப்புகளால் தமிழில் ஏற்பட்ட மாற்றங்களாக பின் வருவனவற்றைச் சுட்டலாம்; உலக இலக்கியப் போக்குகள் பல்வேறு உத்திகள், வகைமைகள் சார்ந்த எழுத்துக்கள் அறிமுகமாயின. நவீனத்தை நோக்கிய தமிழிலக்கியத்தின் நகர்வுக்கு துணை புரிந்தன. தமிழ் எழுத்துலகில் பரீட்ச்சார்த்தங்களும், பழைய வகைமைகளில் துலக்கங்களும் ஏற்பட வழி ஏற்பட்டது.
# மொழிபெயர்ப்பு இலக்கியம்

## மொழிபெயர்ப்பில் சிக்கல்கள்

’குறிப்பிட்ட ஒரு மொழியில், குறிப்பிட்ட ஒரு வார்த்தை பல அர்த்தங்களைக் கொண்டிருக்கும்.’ என்பதிலிருந்து ஒரு மொழி சார்ந்த பண்பாட்டுப் பின்புலங்களை அறிந்துவைத்திருத்தல் வரை மொழிபெயர்ப்பாளன் கடந்து வர வேண்டிய தடைகள் பல. பழமொழிகள், மரபுத் தொடர்களை மொழிபெயர்க்கையில் கவனம் தேவை. வாக்கிய அமைப்பு, இடம் சார்ந்த பொருள் இவற்றையும் கவனித்து மொழிபெயர்க்க வேண்டியிருக்கிறது. விடாமுயற்சி, கவனம், மொழியறிவு, மொழிசார் பண்பாடு குறித்த புரிதல், படைப்பின் தொனி, படைப்பு மொழியின் சிக்கல், அடர்த்தி ஆகியவற்றை உள்வாங்கும் திறன் ஆகியவை ஒரு திறமையான மொழிபெயர்ப்பாளனின் அடையாளங்களாக அமையக்கூடும். ‘எவ்வளவு பெரிய மொழிபெயர்ப்பாளராக இருந்தாலும் ஒருவர் அகராதியைப் புரட்டத் தயங்கக் கூடாது’ என்கிற தியோடர் சேவரியின் கூற்றை ஒரு மொழிபெயர்ப்பாளன் எப்போதும் மறத்தல் கூடாது.  
‘மொழிபெயர்ப்பாளர்கள் துரோகிகள்’ என்கிறது ஒரு இத்தாலியப் பழமொழி. உண்மையில் மொழிபெயர்ப்பு என்பது எத்தனை சவால் நிறைந்த செயல் என்பதைக் குறிப்பதாக இப்பழமொழியை புரிந்துக் கொள்ளவேண்டும். மொழிபெயர்ப்புகள் வழி உலகை இணைக்கிறார்கள் என்பது ஒரு மிகையான கூற்று போலத் தோன்றினாலும் அது உண்மையானதே.
# எதிர் மின்னணு தாவல்

**அணு எலக்ட்ரான் மாற்றம்** (*Atomic electron transition*) என்பது ஓர் அணுவுக்குள் அல்லது ஒரு செயற்கை அணுவுக்குள் அணு எலக்ட்ரான் ஒரு குவைய நிலையிலிருந்து மற்றொரு குவைய நிலைக்கு மாற்றமடைதலை அணு எலக்ட்ரான் மாற்றம் என்கிறோம். இந்த மின்னன் பெயர்வு ஓர் ஆற்றல் நிலையிலிருந்து மற்றொரு ஆற்றல் நிலைக்கு ஒரு நுண் நொடிக்கும் குறைவான நேரத்தில் நிகழ்கிறது. அணு இயற்பியலில் இந்நிகழ்வு எலக்ட்ரான் மாற்றம், மின்னன் பெயர்வு, எலக்ட்ரான் தாவல், குவையக் குதிப்பு, குவையத் தப்பித்தல், குவையத் தாவல் என்று பல பெயர்களால் அறியப்படுகிறது.  
எலக்ட்ரான் நிலை மாற்றங்கள் ஒளியன்கள் என்று அழைக்கப்படும் குவைய அலகு வடிவில் மின்காந்த கதிர்வீச்சை உமிழ்கிறது அல்லது உறிஞ்சுகிறது. பாய்சானின் புள்ளிவிவரப்படி, மின்னன் பெயர்வு மிக வேகமாக நடைபெறுகிறது. மின்னன் பெயர்வு நடைபெறும் கால இடைவெளி மாறிலியானது இயற்கையான அழுத்தம் மற்றும் கதிர்நிரல்வரிகளுக்கு இடையேயான தொலைவைப் பொருத்து அமைகிறது. எலக்ட்ரான் குதிக்கும் நிலைகளுக்கு இடையிலான ஆற்றல் அதிகரிக்கும்போது உமிழப்படும் ஒளியனின் அலைநீளம் குறைவாக இருக்கும். இயேம்சு பிராங்கு மற்றும் குசுடாவ் லுட்விக் எர்ட்சு போன்றவர்கள் அணுக்கள் ஆற்றல் நிலைகளை அளவிடுகின்றன என்பதை சோதனை முறையில் நிரூபித்தார்கள்.  
1975 இல் முதன் முதலாக ஆன்சு டெமல்ட் என்பவர் மின்னன் பெயர்வு பற்றிய கருத்தினைக் கணித்தார். பின் 1986 ஆம் ஆண்டில் பாதரச அணுவில் இவ்வாய்வு மேற்கொள்ளப்பட்டது. ஆனால் மின்னணு பெயர்வு, புளோச்சின் செவ்வியல் சமன்பாடுகளுடன் ஒத்துப்போகவில்லை.
# மேட்டு மகாதானபுரம் பிடாரி பள்ளமுடிச்சம்மன் கோயில்

**மேட்டு மகாதானபுரம் பிடாரி பள்ளமுடிச்சம்மன் கோயில்** தமிழ்நாட்டில் கரூர் மாவட்டம், மேட்டு மகாதானபுரம் என்னும் ஊரில் அமைந்துள்ள ஓர் அம்மன் கோயிலாகும்.  
இக்கோயிலுள்ள பிடாரி அம்மன் எல்லைத் தெய்வமாக கருதப்படுகிறது. இக்கோயில் சுமார் 200 ஆண்டுகளுக்கு முன் இவ்வூர் மக்களால் கட்டப்பட்டதாக அறியப்படுகிறது.
# மேட்டு மகாதானபுரம் பிடாரி பள்ளமுடிச்சம்மன் கோயில்

## வரலாறு

இக்கோயில் பத்தொன்பதாம் நூற்றாண்டைச் சேர்ந்தது.
# மேட்டு மகாதானபுரம் பிடாரி பள்ளமுடிச்சம்மன் கோயில்

## கோயில் அமைப்பு

இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
# மேட்டு மகாதானபுரம் பிடாரி பள்ளமுடிச்சம்மன் கோயில்

## பூசைகள்

இக்கோயிலில் ஒருகாலப் பூசை நடக்கின்றது.
# மேட்டு மகாதானபுரம் பிடாரி பள்ளமுடிச்சம்மன் கோயில்

## வேறு பெயர்கள்

ஏழு ஊர்களின் மக்களைக் காக்கும் எல்லைத் தெய்வமாக இருப்பதால் 'ஏழூராள்' என்றும், பள்ளர் என்ற சமூகத்தினரால் பிடாரி சிலை கண்டெடுக்கப்பட்டதால் பள்ளம்படச்சி எனவும் அழைக்கப்படுகிறது.
# மேட்டு மகாதானபுரம் பிடாரி பள்ளமுடிச்சம்மன் கோயில்

## விழாக்கள்

ஆடிமாதம் முதல் வெள்ளி கிழமையில் சிறப்பு வழிபாடு, பூசை நடைபெறுகிறது.  
மேட்டு மகாதானபுரத்திலுள்ள அங்காளம்மன் கோவில் திருவிழாவின் போது மேட்டு மகாதானபுரம் பிடாரி அம்மன் கோவிலில் இருந்து தாய் வீட்டு சீதனம் அழைத்துக் கொண்டு செல்லும் வழக்கம் உள்ளது.
# சென்லா

**சென்லா** (ஆங்கிலம்: *Chenla*; சீனம்: 真腊; கெமர்: ចេនឡា; வியட்நாமியம்: *Chân Lạp*) என்பது கம்போசம் என்ற கம்போடியா நாட்டில் தமிழர் வம்சாவளியினரால் தோற்றுவிக்கப்பட்ட ஓர் அரசாகும். பூனான் (*Funan*) அரசை வீழ்த்தி ஆட்சிக்கு வந்த சென்லா அரசு கிபி 525 முதல் கிபி 802 வரை ஆளுமையில் இருந்தது.  
ஒரு காலக்கட்டத்தில், சென்லா அரசு கம்போடியா, இலாவோசு, தென் தாய்லாந்து வரை பரவியிருந்தது. சென்லா அரசின் தலைநகரமாக இந்திரபுரி விளங்கியது. சென்லா அரசு இடைக் காலத்தில் கடல் அரசு (*Water Chenla*); நில அரசு (*Land Chenla*) என இரண்டாகப் பிரிந்ததாகச் சீன வரலாற்றுக் குறிப்புகள் முலம் தெரிய வருகின்றது.
# சென்லா

## வரலாறு

### சென்லாவின் தோற்றம்

சென்லாவைப் பற்றிய பெரும்பாலான சீனப் பதிவுகள், (சென்லா பூனானைக் கைப்பற்றியது உட்பட), பொதுவாக சீன ஆண்டுக் குறிப்புகளை அடிப்படையாகக் கொண்டவை. சீனாவின் சுயி அரசமரபு வம்சத்தின் (*Chinese Sui Dynasty*) வரலாற்றில் சென்லா என்ற மாநிலத்தின் உள்ளீடுகள் உள்ளன.  
பூனான் இராச்சியத்தின் (*Kingdom of Funan*) அடிமை அரசாக இருந்த சென்லா, 616 அல்லது 617-ஆம் ஆண்டுகளில் சீனாவுக்கு தன் தூதர்களை அனுப்பிய பதிவுகள் உள்ளன. சென்லா சுதந்திரம் பெற்ற பிறகு, சென்லா ஆட்சியாளர் சித்ரசேன மகேந்திரவர்மன் (*Citrasena Mahendravarman*) பூனானை கைப்பற்றிய பதிவுகளும் உள்ளன.
# சென்லா

## வரலாறு

### இந்திய கல்வெட்டு முறை

இந்திய செல்வாக்கு மண்டலம் (*Indosphere*); கிழக்கு ஆசிய கலாசார மண்டலம் (*East Asian Cultural Sphere*); ஆகிய இரண்டும் கடல் வர்த்தக வழிகளில் ஒன்றிணைந்த ஓர் இடத்தில் சென்லா அமைந்து இருந்தது. இதன் விளைவாக நீண்டகால சமூக - பொருளாதார மற்றும் கலாசாரத் தாக்கங்கள் ஏற்பட்டன.  
அதன் தொடர்ச்சியாக, தென்னிந்திய பல்லவ வம்சம் (*Pallava Dynasty*) மற்றும் சாளுக்கிய வம்சம் (*Chalukya Dynasty*) ஆகிய அரச வம்சங்களின் கல்வெட்டு முறையும் (*Epigraphic System*) ஏற்றுக்கொள்ளப்பட்டது.
# சென்லா

## வரலாறு

### வால் காண்டேல் கல்வெட்டு

வியட்நாம் சுடுங் திரெங் (*Stung Treng*) மாநிலத்தின் வால் காண்டேல் எனும் இடத்தில் ஒரு கல்வெட்டு கிடைத்தது. அதன் பெயர் வால் காண்டேல் கல்வெட்டு (*Val Kantel Inscription*). அது ஒரு சமஸ்கிருதக் கல்வெட்டு.  
அந்தக் கல்வெட்டு வீரவர்மன் (*Viravarman*) எனும் ஆட்சியாளரின் பெயரைக் குறிப்பிடுகிறது. அவரின் தந்தையாரின் பெயர் சர்வபவுமா (*Sarvabhauma*) என்றும் குறிப்பிடுகிறது. அத்துடன் வீரவர்மன் தெய்வீக அரசாட்சியின் கருத்தை ஏற்றுக் கொண்டதாகவும்; அரிகரர் (*Harihara*) சிவபெருமான் நம்பிக்கையை நிலைநிறுத்தினார் என்றும் கூறுகிறது.
# சென்லா

## வரலாறு

### லிங்கபர்வத மலை

, சம்பசாக் மாநிலம், பு காவோ லிங்கபர்வத மலை]]
தெய்வீக அரசாட்சி அதிகாரத்தின் கீழ் வீரவர்மனின் வாரிசுகள் தெய்வீகச் செயல்பாடுகளைத் தொடர்ந்தனர். அந்த வகையில் அரசியல் மற்றும் மத அதிகாரங்களுக்கு இடையே உள்ள தொடர்பு பற்றிய கருத்துகளை வெளிப்படுத்தினர் என்றும் அந்தக் கல்வெட்டு குறிப்பிடுகின்றது.  
706-ஆம் ஆண்டிற்குப் பிறகு, சென்லா நாடு இரண்டாகப் பிரிக்கப்பட்டு நில சென்லா (*Land Chenla*) என்றும்; நீர் சென்லா (*Water Chenla*) என்றும் ஆட்சி செய்யப்பட்டதாக நியூ புக் ஆப் டாங் (*New Book of Tang*) எனும் நூல் கூறுகிறது.  
இதுவரையிலும் கிடைத்த அனைத்துச் சான்றுகளும் சென்லா இராச்சியத்தின் நிர்வாக மையம் லாவோஸ், சம்பசாக் மாநிலம், (*Champasak Province*), பு காவோ (*Phu Kao*) - லிங்கபர்வதத்தில் (*Lingaparvata*) (லிங்கத்தின் மலை) அமைந்திருக்க வேண்டும் எனும் கருத்தை ஆதரிக்கின்றன. இந்த இடம் ஒரு காலத்தில் சம்பா நாகரிகத்திற்கு (*Champa Civilization*) சொந்தமான இடமாக இருந்தது.
# சென்லா

## வரலாறு

### லிங்கபர்வதம் கோயில்

சீனாவின் சுயி அரசமரபு வம்சத்தின் (*Chinese Sui Dynasty*) வரலாற்று ஏடுகள் லிங்கபர்வதா மலையைப் பற்றி குறிப்பிடுகின்றன. லிங்-சியா-போ-போ (*Ling-Jia-Bo-Po*) அல்லது லிங்கபர்வதா (*Lingaparvata*) என்ற மலைக்கு அருகில் சென்லா அரச இல்லம் இருந்ததாக அந்த சீனப் பதிவுகள் அடையாளப் படுத்துகின்றன.  
லிங்கபர்வதா மலையின் உச்சியில் கட்டப்பட்ட கோயில் வாட் பாவு (*Vat Phou*) அல்லது லிங்கபர்வதம் கோயில் ஆகும். கெமர் மொழியில் வாட் (*Vat*) என்பது கோயில் என்று பொருள்படும். இது ஒரு கெமர் இந்துக் கோயில் (*Khmer Hindu Temple*). இந்தக் கோயில் இப்போது லாவோஸ் நாட்டில் உள்ள பூ காவோ மலையின் (*Mount Phu Kao*) அடிவாரத்தில் அமைந்துள்ளது.
# சென்லா

## வரலாறு

### சென்லா வீழ்ச்சி

700-ஆம் ஆண்டுகளில் சென்லாவில் ஏற்பட்ட உள் பிளவுகள்; மற்றும் வெளிப்புற தாக்குதல்களின் விளைவுகளால் சென்லா ஆட்சி வீழ்ச்சி அடையத் தொடங்கியது. வெளிப்புற தாக்குதல்கள் என்பது இங்கே ஜாவாவின் சைலேந்திர வம்சத்தின் (*Shailendra Dynasty*) மூலமாக வந்த வெளிப்புறத் தாக்குதல்களைக் குறிப்பிடுவதாகும்.  
இறுதியில் சைலேந்திர வம்சம் சென்லாவைக் கைப்பற்றியது; இரண்டாம் ஜெயவர்மனின் அங்கோர் இராச்சியத்தின் (*Angkor Kingdom*) கீழ் சென்லாவை இணைத்தது.
# சென்லா

## வரலாறு

### சுடோக் காக் தோம் கல்வெட்டு

1053-ஆம் ஆண்டு சுடோக் காக் தோம் கல்வெட்டு (*Sdok Kak Thom Inscription*) பதிவுகளில் இரண்டாம் செயவர்மன் பற்றிய தகவல்கள் உள்ளன. அந்தக் கல்வெட்டில் இரண்டாம் செயவர்மன்; அவரின் மகன் இந்திரயுதா (*Indrayudha*); இருவரும் இணைந்து 790-ஆம் ஆண்டில் சம்பா இராணுவத்தை (*Cham Army*) தோற்கடித்தனர் என்று பதிவாகி உள்ளது.  
பின்னர் அவர்கள் தொன்லே சாப் ஏரியின் (*Tonle Sap*) வடக்கே சென்றனர். அங்கு அரிகரலயா (*Hariharalaya*) என்ற நகரத்தை நிறுவினர். இந்த நகரம் அங்கோர் (*Angkor*) நகரில் இருந்து 15 கிலோமீட்டர் தெற்கே உள்ளது.
# சென்லா

## சென்லா அரசர்கள்

### உருத்திரவர்மன்

சென்லா அரசு கம்போசத்தின் கடைசி பூனான் அரசர் உருத்திரவர்மன் (*Rudravarman*) என்பவரால் நிறுவப்பட்டது. இவர் செயவர்மன் கௌதின்யன் (*Jayavarman Kaundinya*) எனும் பூனான் அரசரின் மூத்த மகனாவார். உருத்திரவர்மன் ஆட்சிக்கு வந்த பின்னர் இந்திரபுரியைத் தலைநகராக உருவாக்கினார்.  
கி.பி. 514-இல், ருத்திரவர்மன் தன் தம்பி குணவர்மனை (*Gunavarman*); ஓர் ஆட்சி அதிகாரப் போட்டியின் காரணமாகக் கொன்றார். உருத்திரவர்மனின் மகன்கள் சம்பா நாட்டுக்கு எதிரான போரில் இறந்தனர்.
# சென்லா

## சென்லா அரசர்கள்

### குலபிரபாவதி

கி.பி. 517-ஆம் ஆண்டு வரையில், உருத்திரவர்மன் தன் மாற்றாந்தாய் ராணி குலப்பிரபாவதியுடன் (*Queen Kulaprabhavati*) அதிகாரப் போராட்டத்தில் ஈடுபட்டார். ராணி குலப்பிரபாவதிக்கு உருத்திரவர்மனின் எதிரிகள் ஆதரவு அளித்து வந்ததனர்.  
இதனால் ருத்திரவர்மன் பல்லவ நாட்டில் இருந்து வந்து மருமகனான பீமவர்மனை அடுத்த அரசனாக்கினார். இந்த பீமவர்மன் பாவவர்மன் (*Bhavavarman I*) என்றும் அறியப்பட்டார். பீமவர்மன் குணவர்மனின் பேரனும் வீரவர்மன் (*Viravarman*) என்பவரின் மகனுமான சித்திரசேனன் உதவி கொண்டு சம்பா இராச்சியத்தை வீழ்த்தினர்.
# சென்லா

## சென்லா அரசர்கள்

### சித்திரசேனன்

முதலில் நட்பாக இருந்த சித்திரசேனன் பின் நாளில் தனது அரசு உரிமையை வாள் கொண்டு பீமவர்மன் இடம் இருந்து பெற்றான். சித்திரசேனனுக்கு பாதி நாடே வழங்கப்பட்டது, சித்திரசேனன் மகேந்திரவர்மன் என்ற பெயர் கொண்டு அரசேறினான்.  
இதன் பின் சென்லா அரசு நீர் அரசு நில அரசு என இரண்டானது. பீமவர்மன் வழி வந்தவர்கள் நில அரசையும் மகேந்திரவர்மன் வழி வந்தவர்கள் நில அரசையும் ஆண்டனர் என சீன வரலாற்று புத்தகங்கள் தெரியப் படுத்துகின்றன.
# சென்லா

## சென்லா அரசர்கள்

### நந்திவர்மன்

சிதைந்த ஒரு கோட்டை வாயில்]]  
பீமவர்மன் வழி வந்த கடவேச அரிவர்மனின் நான்காம் மகன் பரமேசுவரவர்மனே தமிழகத்தில் பல்லவன் இரண்டாம் பரமேசுவரவர்மன் இறப்புக்கு பின்னர் வாரிசு இல்லாத காரணத்தால் அமைச்சர்களால் அழைத்து செல்லப்பட்டு நந்திவர்மன் என்ற பெயரில் அரசன் ஆனான்.  
கடவேச அரிவர்மனின் மகன்கள் விசய அரசு உடனான போரில் இறக்க கடலரசு அரசர் சந்திரவர்னின் மகன் முதலாம் செயவர்மன் நாட்டை ஒன்றாக இணைத்து ஆண்டார். முதலாம் செயவர்மனின் மருமகன் பரமேசுவர்மனே இரண்டாம் செயவர்மன் என்ற பெயர் கொண்டு கெமர் அரசை நிறுவி சென்லா அரசை வீழ்த்தினர்.